پاکستانده, قمه لگن بورونغی باش وزیر عمران خان نینگ کابینه سیده 2 مراتبه تشقی ایشلر وزیری بولیب ایشله گن شاه محمود قریشی, "دولت نینگ سرلرینی فاش قیلگن لیگی" ادعاسی بیلن اوشلندی.
الجزیره نینگ بیرگن خبری گه کوره, قریشی, توناون ترتیب له گن مطبوعاتی کنفرانسیده جریانیده بیرگن بیاناتیده, سیلاو لرنینگ معطل قیلینیشی بیلن علاقه لی هر قنده ی بیر قرار گه مخالف ایکن لیگینی بیلدیررایکن, اوشبو موضوع نی محکمه گه انتقال ایتدیره دیگن لیگی نی معلوم قیلدی و حزبی پاکستان عدالت حرکتی نینگ سیلاوده باشقه حزب لر بیلن تینگ شرایط گه ایگه بولیشی کیره ک ایکن لیگینی ایسله تیب اوتدی.
قریشی اوشبو بیاناتیدن بیر نیچه ساعت سونگ اوشلندی.
اوتکینچی حکومت نینگ ایچکی ایشلر وزیری سرفراز بوگتی, قریشی نینگ, "دولت نینگ سرلرینی فاش قیلیش و ملی منفعت گه ضرر ییتکزیش بیلن" عیبلنگن لیگینی بیلدیردی.
پاکستان عدالت حرکتی حزبی نینگ سوزچیسی زلفی بخاری ایسه قریشی نینگ, "سیلاو آلدی قانون بوزرلیک لر گه قرشی حزبی نینگ سیاستی نی اورغوله گن" مطبوعات ییغینی آرتیدن اوشلنگن لیگینی معلوم قیلدی.
حادثه پایتخت تاشکینت ده یوزبیرگن
